ระเบียบการยาสูบแห่งประเทศไทยว่าด้วยการช่วยเหลือผู้ปฏิบัติงานตามหน้าที่ที่ต้องหาคดีอาญาพ.ศ. ๒๕๖๑[๑] โดยที่กระทรวงการคลังมีนโยบายให้รัฐวิสาหกิจกำหนดหลักเกณฑ์การให้ความช่วยเหลือบุคลากรของรัฐวิสาหกิจที่ต้องหาคดีอาญาเนื่องจากการปฏิบัติหน้าที่อันเป็นการสร้างขวัญและกำลังใจในการปฏิบัติงานให้แก่บุคลากรของรัฐวิสาหกิจรวมทั้งเพื่อให้มีความเหมาะสม สอดคล้องกับสถานะรูปแบบและการดำเนินการของแต่ละรัฐวิสาหกิจตลอดจนเพื่อให้เกิดประโยชน์สูงสุดต่อบุคลากรและองค์กรของแต่ละรัฐวิสาหกิจโดยให้ครอบคลุมทั้งกรรมการ ผู้บริหาร พนักงาน ลูกจ้าง และรวมทั้งบุคลากรของรัฐวิสาหกิจที่ออกหรือพ้นจากหน้าที่ไปแล้ว แต่ได้ถูกกล่าวหาหรือถูกฟ้องคดีอาญาเนื่องจากการปฏิบัติหน้าที่ให้แก่รัฐวิสาหกิจอาศัยอำนาจตามความในมาตรา ๑๗ (๓)แห่งพระราชบัญญัติการยาสูบแห่งประเทศไทย พ.ศ. ๒๕๖๑ คณะกรรมการการยาสูบแห่งประเทศไทยจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบการยาสูบแห่งประเทศไทยว่าด้วยการช่วยเหลือผู้ปฏิบัติงานตามหน้าที่ที่ต้องหาคดีอาญา พ.ศ. ๒๕๖๑ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบโรงงานยาสูบกระทรวงการคลัง ว่าด้วยการช่วยเหลือผู้ปฏิบัติงานตามหน้าที่ที่ต้องหาคดีอาญา พ.ศ.๒๕๕๘บรรดาระเบียบ ข้อบังคับ ประกาศ หรือคำสั่งอื่นใดในส่วนที่ขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้ยสท. หมายความว่า การยาสูบแห่งประเทศไทยคณะกรรมการ หมายความว่า คณะกรรมการการยาสูบแห่งประเทศไทยกรรมการ หมายความว่า กรรมการการยาสูบแห่งประเทศไทยผู้ว่าการ หมายความว่า ผู้ว่าการการยาสูบแห่งประเทศไทยผู้ปฏิบัติงาน หมายความว่า กรรมการ ผู้ว่าการ พนักงานของ ยสท.ลูกจ้างของ ยสท. ทุกประเภท บุคคลภายนอกที่คณะกรรมการหรือผู้ว่าการมีคำสั่งแต่งตั้งให้เป็นที่ปรึกษาอนุกรรมการคณะทำงานต่าง ๆ ที่เรียกชื่ออื่นใดในทำนองเดียวกันรวมถึงผู้ที่คณะทำงานต่าง ๆ ได้แต่งตั้งขึ้นโดยมีอำนาจและให้หมายความรวมถึงบุคคลดังกล่าวข้างต้นที่ออกหรือพ้นจากหน้าที่ที่ได้เป็นผู้ปฏิบัติงานตามหน้าที่ให้แก่ยสท. ไปแล้ว แต่ได้ถูกกล่าวหาหรือถูกฟ้องคดีอาญาเนื่องจากการปฏิบัติงานตามหน้าที่ให้แก่ ยสท.ข้อ ๕ผู้ที่อยู่ในข่ายได้รับความช่วยเหลือจาก ยสท.ตามระเบียบนี้จะต้องเป็นผู้ปฏิบัติงานที่ถูกกล่าวหาหรือถูกฟ้องคดีอาญาเนื่องจากการปฏิบัติงานให้แก่ ยสท. และผู้ว่าการหรือคณะกรรมการได้พิจารณาแล้วเห็นว่าการกระทำที่ถูกกล่าวหาหรือถูกฟ้องคดีนั้นเป็นการปฏิบัติงานตามหน้าที่โดยชอบด้วยกฎหมายหรือระเบียบแบบแผนของทางราชการหรือของ ยสท. และ ยสท.มิได้เป็นผู้กล่าวหาหรือฟ้องคดีนั้นเองข้อ ๖ ผู้มีสิทธิได้รับความช่วยเหลือตามข้อ๕ ให้ได้รับความช่วยเหลือทั้งในชั้นพนักงานสอบสวนพนักงานอัยการ และศาลข้อ ๗เมื่อผู้ที่อยู่ในข่ายได้รับความช่วยเหลือตามระเบียบนี้แสดงความจำนงขอรับความช่วยเหลือต่อผู้ว่าการเพื่อขอให้ออกหนังสือรับรองหรือให้ความช่วยเหลืออื่นใดเท่าที่จำเป็นเพื่อช่วยเหลือผู้ปฏิบัติงานที่ต้องหาคดีอาญา ให้ผู้ว่าการพิจารณาว่าการกระทำที่ถูกกล่าวหาหรือถูกฟ้องคดีนั้นเป็นการปฏิบัติงานตามหน้าที่โดยชอบด้วยกฎหมายหรือระเบียบแบบแผนของทางราชการหรือของ ยสท. หรือไม่หากผู้ว่าการเห็นว่าการกระทำที่ถูกกล่าวหาหรือถูกฟ้องคดีนั้น เป็นการปฏิบัติงานตามหน้าที่โดยชอบด้วยกฎหมายหรือระเบียบแบบแผนของทางราชการหรือของยสท. และ ยสท. มิได้เป็นผู้กล่าวหาหรือฟ้องคดีนั้นเองผู้ว่าการจึงจะออกหนังสือรับรองเพื่อนำไปมอบให้พนักงานสอบสวนพนักงานอัยการ ศาลหรือให้ความช่วยเหลืออื่นใดเท่าที่จำเป็นแล้วแต่กรณีหนังสือรับรองจะต้องระบุจำนวนเงินที่ ยสท.ต้องชดใช้ให้แก่พนักงานสอบสวน พนักงานอัยการหรือศาลเมื่อผู้ปฏิบัติงานผิดสัญญาประกันและให้เป็นไปตามแบบท้ายระเบียบนี้หรือตามแบบที่ราชการกำหนดกรณีที่ผู้ว่าการถูกกล่าวหาหรือถูกฟ้องคดีอาญาเนื่องจากการปฏิบัติงานตามหน้าที่ให้แก่ยสท. ให้คณะกรรมการเป็นผู้พิจารณา หากเห็นชอบก็ให้ผู้ว่าการดำเนินการตามวรรคแรกโดยอนุโลมข้อ ๘ในกรณีที่ผู้ปฏิบัติงานที่ได้รับความช่วยเหลือหลบหนีเมื่อพนักงานสอบสวนพนักงานอัยการ หรือศาลเรียกให้ชดใช้เงินตามสัญญาประกัน ให้ ยสท.จ่ายเงินจากงบประมาณของ ยสท. ตามจำนวนที่ได้ระบุไว้ตามที่พนักงานสอบสวนพนักงานอัยการ หรือศาลเรียกแต่ไม่เกินจำนวนที่ระบุไว้ในหนังสือรับรองให้ผู้ปฏิบัติงานที่ได้รับการช่วยเหลือทำหนังสือรับรองว่าหากหลบหนีหรือผิดนัด หรือเพราะเหตุอื่นใด จนเป็นเหตุให้พนักงานสอบสวน พนักงานอัยการหรือศาลสั่งปรับ หรือเรียกให้ชดใช้เงินตามสัญญาประกันแล้วผู้ได้รับการช่วยเหลือผู้นั้นยินยอมให้ ยสท. หักเงินที่ตนพึงจะได้รับจาก ยสท.ชดใช้จนครบตามจำนวนเงินประกันที่ถูกเรียกหรือถูกปรับ หากไม่พอหรือไม่มีเงินให้หักยอมให้เรียกเอาจากทรัพย์สินของผู้ได้รับการช่วยเหลือผู้นั้นจนครบข้อ ๙ ภายใต้บังคับข้อ๕ ผู้ปฏิบัติงานผู้ใดซึ่งได้วางหลักประกันไปก่อนที่ ยสท.ได้ออกหนังสือรับรองให้ตามความในข้อ ๗ อาจขอให้ ยสท. ออกหนังสือรับรองเพื่อนำไปมอบให้แก่พนักงานสอบสวน พนักงานอัยการ หรือศาลแล้วแต่กรณีแทนหลักประกันเดิม หรือเป็นหลักประกันเพิ่มเติมจากหลักประกันเดิมที่ได้วางไว้ได้ข้อ ๑๐ให้ผู้ว่าการมีอำนาจออกคำสั่งเพื่อเป็นแนวทางปฏิบัติ ดังนี้(๑)กำหนดหลักเกณฑ์และวิธีการให้ผู้ปฏิบัติงานทำสัญญาประกันในกรณีที่บุคคลดังกล่าวกระทำผิดสัญญาประกัน(๒) กำหนดแนวทางความช่วยเหลืออื่น ๆ ที่จำเป็น อาทิเช่น(ก) การประสานงานขอความช่วยเหลือด้านคดีของพนักงานอัยการ(ข) การให้ความช่วยเหลือด้านข้อมูลที่เป็นประโยชน์ในการต่อสู้คดี(ค) การให้ความช่วยเหลือในการแต่งตั้งผู้ประสานงานด้านคดี(ง) การให้ความช่วยเหลือทางคดี เช่น การจัดที่ปรึกษากฎหมายการจัดหาทนายความเพื่อให้คำปรึกษาหรือความช่วยเหลือในการต่อสู้คดี(จ)การให้ความช่วยเหลือด้านค่าใช้จ่ายที่เกี่ยวข้องกับการดำเนินคดีอาญาโดยให้จ่ายได้เท่าที่จ่ายจริงตามจำนวนที่ทางราชการเรียกเก็บ(๓) ปรับเปลี่ยนแก้ไขแบบหนังสือรับรองแนบท้ายระเบียบนี้ข้อ ๑๑การปฏิบัติอื่นใดนอกเหนือจากที่ได้กำหนดไว้ในระเบียบนี้ให้ผู้ว่าการเสนอคณะกรรมการพิจารณาอนุมัติข้อ ๑๒ให้ผู้ว่าการรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๘ มิถุนายน พ.ศ. ๒๕๖๑พลโท สุรไกร จัตุมาศประธานกรรมการการยาสูบแห่งประเทศไทย[เอกสารแนบท้าย]๑. หนังสือรับรองเพื่อช่วยเหลือผู้ปฏิบัติงานตามหน้าที่ให้แก่การยาสูบแห่งประเทศไทยที่ต้องหาคดีอาญา(ดูข้อมูลจากภาพกฎหมาย)พรวิภา/จัดทำ๑๗ มกราคม ๒๕๖๒นุสรา/ตรวจ๑๘ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๐ ง/หน้า ๙/๒๐ สิงหาคม ๒๕๖๑